पाएं अपने शहर की ताज़ा ख़बरें और फ्री ई-पेपरडाउनलोड करें
दो अलग- अलग मामलों में पुलिस ने कच्ची शराब की तस्करी करते हुए 3 आरोपियों को गिरफ्तार किया है। आरोपियों के पास से 18 लीटर कच्ची शराब जब्त की गई है। साथ ही दो मोटर साइकिल भी जब्त किया है। आरोपियों को ज्यूडिशियल रिमांड में जेल भेज दिया गया है।
पहला मामला पंडरिया थाना क्षेत्र है। आरोपी संजय पिता सुनील धुर्वे (20) ग्राम बुचीपारा का रहने वाला है। आरोपी मोटर साइकिल क्रमांक- सीजी 10 ईजे 1657 पर सफेद जरीकेन में 15 लीटर कच्ची शराब की तस्करी कर रहा था। सूचना पर पेट्रोलिंग टीम ने आरोपी को रंगे हाथों गिरफ्तार किया है। जब्त की गई शराब की कीमत 3 हजार रुपए बताई जा रही है। वहीं दूसरा मामला कोतवाली थाना कवर्धा क्षेत्र का है। आरोपी भूषण पिता सुशील पाटिल (26) और हेमंत दास पिता उज्जैन पात्रे (24) दोनों ग्राम उड़िया चौकी खड़सरा (बेमेतरा) के रहने वाला है। ये दोनों मोटर साइकिल क्रमांक- सीजी 25 जी 0755 पर 3 लीटर कच्ची शराब की तस्करी कर रहे थे।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn